
Naslov: Dnevi posavske energetike

Napoved za voditelja:

Včeraj so se na Fakulteti za energetiko v Krškem začeli Dnevi posavske energetike, ki so jih naslovili Vpliv podnebno energetskih zavez na energetiko v Sloveniji. V treh dneh se bo tako zvrstilo vrsta predavanj, pripravili so tudi okroglo mizo, kjer so se vprašali, ali je Slovenija sploh sposobna uresničiti podnebno-energetske zaveze, prav tako pa tudi kviz za srednješolce o energetskih objektih v Posavju.

T- Iz Krškega GORAN ROVAN /

X- Snemalec in montažer Jože Grajžl /

Posavje je in kot kaže bo tudi v bodoče največja energetska regija v Sloveniji. Zato ni naključje, da so ravno v Krškem pripravili dneve posavske energetike, kot so jih poimenovali.

T- dr. ANDREJ PREDIN /
X- dekan Fakultete za energetiko /

Seveda želimo opozorit na to, da bo velik problem doseč te cilje, ki so pred nami. In seveda ugotavljamo tudi veliko neusklajenost državnih služb pri sprejemanju zakonskih obveznosti oz. sporazumov.

T- ROBERT OSTRELIČ /
X- Uni energija /
Če želimo izpolnit zaveze Kjota in pa zaveze podnebno energetskega svežnja EU, je potrebno ukrepat takoj.

Na tem srečanju so spregovorili o različnih možnostih pridobivanja energije, tudi s pomočjo bioplina in biomase. 

T- VANJA SOMRAK /
X- Kostak /
Jest mislim, da na tem področju imamo tako v Sloveniji kot tudi v Posavju še dost potenciala, predvsem pri lesni biomasi, neki pa tudi v kmetijstvu, v bioplinu. Glede bioplina je pa še neki tko odprtih vprašanj, no je pa prav, da razmišljamo tudi o tej smeri.

Poleg jedrske in hidro energije je veliko možnosti tudi v sončni energiji, pa tudi vetrne elektrarne bi bilo mogoče postaviti pri nas.

T- dr. ANDREJ PREDIN /
X- dekan Fakultete za energetiko /

Pri nas je to umeščanje v prostor mnogo bolj zahtevno kot pri sosedih, kot na Hrvaškem na primer. In seveda če Slovenija resno misli iti nasproti tem zavezam, ki jih je podpisala, potem bo treba na tem področju nekaj spremenit.

Udeleženci prvih Dnevov posavske energetike so si bili enotni, da Slovenija ne bo izpolnila svojih podnebno energetskih zavez, zaradi česar bo tudi kaznovana in tako bomo oškodovani kar dvakrat.

